déjà vu - Det Jyske Musikkonservatorium
Hjem → Dét laver vi også → Forskning og udvikling → Kunstnerisk udvikling → 2019/20 → déjà vu
Albumudgivelse med kompositioner og fortolkninger af docent Karsten Aaholm
Karsten Aaholm har i efteråret 2019 udgivet albummet ‘déjà vu’ med seks egne kompositioner samt instrumentale fortolkninger af to danske sange. Udgivelsen er resultatet af et kunstnerisk udviklingsprojekt i regi af DJM. Musikken kan beskrives sådan her:
Karsten Aaholm (guitar): Karstens har spillet i utallige sammenhænge inden for jazz, rock og alt det ind imellem og undervist på konservatoriet i snart 25 år. Først nu er tiden moden til at springe ud med et album i eget navn. Karstens kompositioner og personlige guitarspil er inspireret af stilarter som jazz, country, blues og twang.
Morten Ramsbøl (bas): Mest kendt fra den internationale jazzscene (f.eks. Jacob Karlzon Trio) som en allestedsværende ankermand med den gode lyd og det fede groove.
Simon Eskildsen (Rhodes/orgel): Simon har – helt fortjent – lige modtaget ‘Aarhus Jazz Talent 2019’ prisen, og han er helt sikkert en af de mest spændende unge pianister i Danmark. Simon er aktuel med sin egen trio og i mange andre sammenhænge, herunder i sit spraglede storband AddisAbbaBand.
Peter Dombernowsky (dr/perc): Peter er mest kendt fra sit lydhøre og swingende trommespil i DeSoto Caucus og som manden bag Peter Sommer og Michael Falck, men han har også en baggrund i cubansk percussion. Begge dele drager vi fordel af her.
Hør uddrag af tre af numrene.
Hjerteslager (Komp: Karsten Aaholm; udddrag)
https://musikkons.dk/wp-content/uploads/2019/12/Hjerteslager_excerpt.mp3
Sæsonen er slut (Komp: Billy Cross/C.V. Jørgensen; uddrag)
https://musikkons.dk/wp-content/uploads/2019/12/Sæsonen-er-slut_excerpt.mp3
Introvert -Extrovert (Komp: Karsten Aaholm; uddrag)
https://musikkons.dk/wp-content/uploads/2019/12/introvert-ekstrovert-excerpt.mp3